Here is a page extracted from Wikipedia that may contain CSS, HTML, and a lot of unformatted text.

Title: نبيل أحمجيق
Content: نبيل أحمجيق (بالريفية: ⵏⴰⴱⵉⵍ ⴰⵃⴰⵎⵊⵉⵇ) (تزاد نهار 31 دجنبر 1984 فلحسيمة) هو ناشط سياسي مغريبي, وواحد من الشيفان د لحراك د الريف, وكان تيتلقًب ب"الدينامو" ديالو. نهار 5 يونيو 2017, تعتقال نبيل وموراها تحكم عليه ب 20 عام دلحبس.

حياتو 
تولد نبيل أحمجيق نهار 31 دجنبر 1984 فلحسيمة وكبر فيها. خدا لباك فلعلوم التجريبية ومن موراها خدا ديپلوم فتسيير لمقاولات. دوًز واحد لوقيتة بيطالي, ومن موراها لقا خدمة د محاسب.

ملًي بدا لحراك د الريف, شارك فيه نبيل بزاف وكان واحد من لمنظمين لأساسيين د لمظاهرات فلحسيمة وفلخارج ديالها. كان معروف باللي كان تيطلق بزاف د الشعارات سلمية فلمظاهرات وكان تيحفز الناس اللي مشاركين فيها بالصوت ديالو. بقوة ما شارك فݣاع ليجتيماعات ولمظاهرات فلداخل ولخارج د مدينتو, وحيث كان تيخدم ويوجًد بزاف فالليل والنهار, تسمًا ب"الدينامو" ديال لحراك.

تعتاقل نبيل أحمجيق نهار 5 يونيو 2017 فلخمسة ونص د الصباح من دارهم, ومورا محاكمة ليبتيدائية وستيئنافية, تحكم عليه ب 20 عام دلحبس ببزاف د التهم منها المشاركة في تدبير مؤامرة للمس بالسلامة الداخلية للدولة والمساهمة في تنظيم مظاهرات غير مصرح بها وعقد تجمعات عمومية بدون تصريح و لي قالو بزاف دلمنضمات بلي هاد لحكم قاصح و ضالم.

عيون لكلام 

سياسة
لمغريب
زيادة 1984
مقالات فيها مصدر و 3000 بايت
ناس تزادو ف الحسيمة